Charlotte Kalla

Marina Charlotte Kalla (født 1987) er en svensk tidligere langrennsløper som representerte IFK Tärendö og Piteå Elit Skidklubb. Hun debuterte i verdenscupen med en 14.-plass på sprinten i Changchun 15. mars 2006, og tok sin første verdenscupseier på 10 km jaktstart fristil i Nové Město 29. desember 2007.

Hun har tre OL-gull, tre VM-gull, og vant Tour de Ski 2007/08. Hun tok 29 individuelle titler i svensk mesterskap i langrenn fra 2007 til 2022. I tillegg har hun sju SM-gull i lagsprint og stafett. 

 Karriere 

 Tidlig karriere 
Charlotte Kalla ble juniorverdensmester i skiatlon (fellesstart med skibytte) i 2006. Ett år senere vant hun både skiatlon og 5 km fri under junior-VM. I tillegg fikk hun sølv i sprint og stafett.

Under ski-VM 2007 i Sapporo endte hun på 7.-plass på fellesstart med skibytte, og på 5.-plass på 10 km fristil.

 Gjennombruddet, 2007–2009 

Kalla fikk sin første pallplassering individuelt i verdenscupen med en tredjeplass på 10 km fristil på Beitostølen 24. november 2007. Sitt store gjennombrudd fikk hun i Tour de Ski 2007/08 med fire etappeseire og seier sammenlagt. På siste etappe slo hun Virpi Kuitunen opp slalåmbakken i Val di Fiemme.
Kalla ble nummer fire sammenlagt i verdenscupen 2007/08. Hun ble tildelt Radiosportens Jerringpris for 2008.

Hun vant åpningsrennet i Verdenscupen i langrenn 2008/09 med hele 24,4 sekunder til nummer to, Marit Bjørgen. Dette var hennes første ordentlige verdenscupseier når man ser bort fra Tour de Ski. Hun gikk ankeretappen på det svenske stafettlaget som tok bronse på 4 x 5 km stafett under VM 2009 i Liberec.

 Sesongen 2009/2010 

Verdenscupsesongen 2009/10 innledet Kalla med andreplass på 10 km fri på Beitostølen, og hun gikk også inn til andreplass på samme distanse i Davos. Hun valgte å stå over Tour de Ski 2009/10 for bedre å forberede seg til OL 2010. I det siste verdenscuprennet før OL, 10 km fri i kanadiske Canmore, gikk hun helt til topps. 10 km fristil var også første øvelse i OL 2010 i Whistler. Der gikk hun til topps foran Kristina Šmigun-Vähi og Marit Bjørgen. Det var det femte svenske OL-gull i kvinnelangrenn gjennom tidene, og første gang en svensk kvinne gikk til topps i distanselangrenn i OL siden Toini Gustafssons to gull i 1968. Øvrige vinnere er stafettlaget i 1960 og Anna Dahlberg og Lina Andersson i lagsprint i 2006. Kalla avsluttet OL 2010 med sjetteplass på 30 km klassisk.

Kalla ble i 2010 tildelt Kongens medalje «för idrottsbragd som skidåkare och  OS-guld i fristil».Medaljförläningar , Sveriges Kungahus, 6. juni 2010. På "Idrottsgalan 2011" ble Charlotte Kalla utsett til "Årets kvinnliga idrottare 2010". Sommeren 2010 ble det avduket en statue av henne i Tärendö.

 Sesongene etter 2010 
I Ski-VM 2011 i Oslo ble det gull på Kalla i lagsprint klassisk der hun gikk sammen med Ida Ingemarsdotter. Det ble sølv på 4x5 km stafett der hun gikk sammen med Ida Ingemarsdotter, Anna Haag og Britta Norgren.

I den mesterskapsfri sesongen 2011/12 ble hun nummer fire i verdenscupen sammenlagt. I 2012 gikk over fra IFK Tärendø til Piteå Elit Skidklubb.

I Ski-VM 2013 ble det to sølv, på lagsprint der hun også nå gikk sammen med Ingemarsdotter, og på 4x5 km stafett der hun gikk sammen med Ingemarsdotter, Haag og Emma Wikén.

I OL 2014 i Sotsji ble det sølv på første øvelse, 15 km skiatlon. Kalla rykket i den siste harde bakken to kilometer før mål, bare Marit Bjørgen klarte å svare, og Bjørgen gikk forbi. I 10 km klassisk ble det sølv etter Justyna Kowalczyk. Hun ble under dette OL olympisk mester for andre gang da hun gikk ankeretappen på det svenske laget som vant 4 x 5 kilometer stafett foran Finland og Tyskland. De andre på laget var Ida Ingemarsdotter, Emma Wikén og Anna Haag. Stafettlaget ble tildelt Svenska Dagbladets gullmedalje (Bragdguldet) for 2014. Denne regnes som svensk idretts høyeste utmerkelse.

Kalla valgte å stå over Tour de Ski 2014/15. I VM 2015 i Falun tok hun bronse på 15 km skiatlon, gull på 10 km fristil med intervallstart, sølv på 4 × 5 km stafett og bronse på 30 km klassisk fellesstart.

Etter Kallas problemer ved inngangen til sesongen var det ikke knyttet store forventninger til henne i Ski-VM 2017 i Lahtis.Avslører årsaken til Kallas uforståelige kollaps. Samme skjebne som Jörgen Brink: - Hjerteflimmer Dagbladet Hun overbeviste likevel med sølv på 10 km klassisk og stafett, samt bronse på 15 km skiathlon.Kalla ljuspunkten i Lahtis-VM Sydsvenskan

Kalla tok sitt tredje OL-gull da hun vant 15 km skiatlon under Vinter-OL 2018 i Pyeongchang. Hun rykket fra resten av feltet i en bakke to kilometer før mål. Marit Bjørgen ble nummer to. Kalla var favoritt på 10 km med intervallstart, men der måtte hun se seg slått av norske Ragnhild Haga. Med sølvmedalje ble Kalla mestvinnende svenske kvinne i OL gjennom tidene. Hun gikk forbi padleren Agneta Andersson.

I 2018 ble hun tildelt Holmenkollmedaljen.

Under VM 2019 i Seefeld gikk Kalla tredje etappe på Sveriges lag som tok gull på 4 x 5 km stafett.

Hun la opp 28. mars 2022 etter å ha avsluttet med bronse på 30 km i SM. 

 Meritter 
 Verdenscupseire individuelt 
 Dato Land Sted Disiplin 6. januar 2008    Val di Fiemme  Tour de Ski 2007/08 22. november 2008    Gällivare  10 km fristil 5. februar 2010    Canmore  10 km fristil 15. februar 2015    Östersund  10 km fristil 26. november 2017    Ruka  Mini-tour 3. desember 2017    Lillehammer  Skiathlon 16. desember 2017    Toblach  10 km fristil

 Verdenscupseire stafett 

 Dato Land Sted Disiplin 4. februar 2007    Davos  4x5 km  28. oktober 2007    Düsseldorf  Lagsprint 22. november 2009    Beitostølen  4x5 km 

 Sammenlagtplasseringer i verdenscupen 
 Sesong Totalt Distanse Sprint Poeng Plassering Poeng Plassering Poeng Plassering 2005/06  18  78.  -  -  18  48. 2006/07  104  37.  79  28.  25  39. 2007/08    4.  487  7.  161  18. 2008/09  663  12.  409  12.  134  17. 2009/10  654  8.  493  4.  41  52. 2010/11    5.  503  6.  217  12. 2011/12  1376  4.  804  4.  208  15. 2012/13  845  8.  456  7.  125  20. 2013/14  783  7.  473  4.  60  38. 2014/15  620  7.  426  4.  104  21. 2015/16    5.  730  4.  119  22. 2016/17  660  9.  491  5.  9  69. 2017/18  934  7.  620  6.  42  43. 2018/19  656  11.  454  7.  50  35. 2019/20  658  14.  477  10.  9  69. 2020/21  74  53.  74  35.  –  – 2021/22  176  31.  116  20.  –  –

 Se også 
Liste over mestvinnende vinterolympiere

 Referanser 

 Eksterne lenker 





Kategori:Svenske langrennsløpere
Kategori:Olympiske mestere for Sverige
Kategori:Olympiske sølvmedaljevinnere for Sverige
Kategori:Verdensmestere i langrenn
Kategori:Tour de Ski-vinnere
Kategori:Juniorverdensmestere i langrenn
Kategori:Deltakere for Sverige under Ski-VM 2007
Kategori:Deltakere for Sverige under Ski-VM 2009
Kategori:Medaljevinnere under Vinter-OL 2010
Kategori:Deltakere for Sverige under Vinter-OL 2010
Kategori:Langrennsløpere under Vinter-OL 2010
Kategori:Deltakere for Sverige under Ski-VM 2011
Kategori:Deltakere for Sverige under Ski-VM 2013
Kategori:Medaljevinnere under Vinter-OL 2014
Kategori:Deltakere for Sverige under Vinter-OL 2014
Kategori:Langrennsløpere under Vinter-OL 2014
Kategori:Deltakere for Sverige under Ski-VM 2015
Kategori:Deltakere for Sverige under Ski-VM 2017
Kategori:Medaljevinnere under Vinter-OL 2018
Kategori:Deltakere for Sverige under Vinter-OL 2018
Kategori:Langrennsløpere under Vinter-OL 2018
Kategori:Deltakere for Sverige under Vinter-OL 2022
Kategori:Langrennsløpere under Vinter-OL 2022
Kategori:Svenske mestere
Kategori:Vinnere av Holmenkollmedaljen
Kategori:Personer fra Pajala kommun
Kategori:Deltakere for Sverige under Ski-VM 2019
Kategori:Deltakere for Sverige under Ski-VM 2021
Kategori:Olympiske medaljevinnere i langrenn